Nicrophorus

Åtselgravere (Nicrophorus spp.) er en gruppe av biller som har en del interessante adferdstrekk. Disse billene lever på små åtsler, som de graver ned (navnet "nicrophorus" betyr likbærer) Det er funnet fem arter i Norge.


== Utseende ==
Ganske store biller (10 – 35 mm), vanligvis med mørk grunnfarge, men ofte delvis røde eller gule. Underfamilien åtselgravere (Nicrophorinae) er store biller, temmelig sylindriske på form, mer eller mindre blanke med sterkt kølleformede antenner. Antennenes andre ledd er sterkt redusert slik at de virker 10-leddete. Hodet er stort, nesten så bredt som brystskjoldet, og ikke spesielt flattrykt, uten "snute". Pannen (frons) og munnkanten (clypeus) er tydelig skilte med en søm. Brystskjoldet (pronotum) er ikke påfallende stort, omtrent så langt som bredt, og ganske hvelvet, ofte med tydelige knøler eller groper. Det er betydelig smalere enn dekkvingene. Dekkvingene er ganske høyt hvelvet, uten opphøyde lengderibber, og de er tvert avbrutt og dekker ikke de bakerste bakkroppsleddene. Larvene er som oftest lyse, sylindriske og myke.


== Levevis ==
Åtselgraverne lever på små åtsler, som smågnagere og småfugler. De utmerker seg ved sin avanserte yngelpleie. Både moren og faren tar seg av avkommet, noe som er ganske uvanlig blant insekter. Åtselgraverne har utmerket luktesans og flyr godt, så de kan finne et kadaver på lang avstand. Både hanner og hunner blir tiltrukket. Disse går da sammen om å grave ned kadaveret. Hovedårsaken til at de begraver maten er trolig for å hindre at fluer legger egg på den. De rasktvoksende fluelarvene ville da gjerne kunne utkonkurrere åtselgravernes avkom, selv om de voksne billene gjerne spiser fluelarver. Om bakken der åtselet ligger ikke egner seg for graving kan billene flytte det ganske langt (navnet Nicrophorus betyr likbærer). Når kadaveret er helt begravet, klemmer billene det sammen til en ball, og fjerner alle hår eller fjær. Billene har paret seg og hunnen legger egg på det sammenrullede åtselet. Hannen forlater nå ynglekammeret, men hunnen blir igjen og venter på at eggene skal klekke. Larvene kan ikke tygge maten selv, men er avhengige av at moren gulper opp halvfordøyd mat til dem.
Om man ser en åtselgraver vil man legge merke til at det ofte sitter mange, ganske store, lysebrune midd på den. Disse er ikke parasitter, men er derimot nyttige for billen. Dette er rovmidd som angriper blant annet egg av fluer, og de bidrar dermed til å holde nede bestandene av dyr som konkurrerer med åtselgravernes larver. Middene hekter seg fast på åtselgraveren og blir dermed transportert til et nytt kadaver. Fanger man en åtselgraver, vil den forsvare seg ved å spy opp sitt illeluktende (og ganske sikkert illesmakende) mageinnhold. Mange åtselgravere er svarte med rødoransje tverrstriper. Disse påfallende fargene tjener trolig som et signal om at billen er usmakelig (såkalt aposematisme). De kan også lage en gnissende lyd ved å gni spissen av dekkvingene mot en skrape på femte bakkroppsledd, dette er trolig også en advarsel.


== Systematisk inndeling / norske arter ==

Ordenen biller (Coleoptera)
Underordenen Polyphaga
Overfamilien åtsel- og rovbiller (Staphylinoidea)
Familien åtselbiller (Silphidae)
Underfamilien åtselgravere (Nicrophorinae)
Slekten Nicrophorus Fabricius, 1775 - i Norge:
Nicrophorus fossor Erichson, 1837
Svart åtselgraver, Nicrophorus humator (Gleditsch, 1767)
Nicrophorus investigator Zetterstedt, 1824
Nicrophorus vespillo (Linnaeus, 1758)
Nicrophorus vespilloides Herbst, 1784
Øvrige arter
Nicrophorus americanus Olivier, 1790
Nicrophorus antennatus (Reitter, 1884)
Nicrophorus apo Arnett, 1950
Nicrophorus argutor (Jakovlev, 1891)
Nicrophorus basalis (Faldermann, 1835)
Nicrophorus carolinus(Linnaeus, 1771)
Nicrophorus charon Sikes & Madge, 2006
Nicrophorus chilensis (Philippi, 1871)
Nicrophorus chryseus (Mazokhin-Porshnyakov, 1953)
Nicrophorus concolor (Kraatz, 1877)
Nicrophorus confusus (Portevin, 1924)
Nicrophorus dauricus (Motschulsky, 1860)
Nicrophorus defodiens (Mannerheim, 1846)
Nicrophorus didymus (Brullé, 1836)
Nicrophorus distinctus (Grouvelle, 1885)
Nicrophorus efferens  Sikes & Mousseau, 2013 
Nicrophorus encaustus (Fairmaire, 1896)
Nicrophorus funerarius (Weigel, 1808)
Nicrophorus germanicus (Linnaeus, 1758)
Nicrophorus guttula (Motschulsky, 1845)
Nicrophorus hebes (Kirby, 1837)
Nicrophorus herscheli  Sikes & Madge, 2006
Nicrophorus heurni (Portevin, 1926)
Nicrophorus hispaniola Sikes & Peck, 2000
Nicrophorus hybridus (Hatch & Angell, 1925)
Nicrophorus insignis Sikes & Madge, 2006
Nicrophorus insularis (Grouvelle, 1893)
Nicrophorus japonicus (Harold, 1877)
Nicrophorus kieticus Mroczkowski, 1959
Nicrophorus laethius Sikes & Madge 2006
Nicrophorus lunatus (Fischer von Waldheim, 1842)
Nicrophorus maculifrons (Kraatz, 1877)
Nicrophorus marginatus (Fabricius, 1801)
Nicrophorus melissae  Sikes & Madge, 2006
Nicrophorus mexicanus (A. Matthews, 1887)
Nicrophorus mongolicus (Shchegoleva-Barovskaya, 1933)
Nicrophorus montivagus (Lewis, 1887)
Nicrophorus morio (Gebler, 1817)
Nicrophorus nepalensis (Hope, 1831)
Nicrophorus nigricornis (Faldermann, 1835)
Nicrophorus nigrita (Mannerheim, 1843)
Nicrophorus oberthuri (Portevin, 1924)
Nicrophorus obscurus (Kirby, 1837)
Nicrophorus olidus (A. Matthews, 1887)
Nicrophorus orbicollis (Say, 1825)
†Nicrophorus pliozaenicus (Gersdorf, 1969)
Nicrophorus podagricus (Portevin, 1920)
Nicrophorus przewalskii (A.P. Semenov, 1894)
Nicrophorus pustulatus (Herschel, 1807)
Nicrophorus quadraticollis (Portevin, 1903)
Nicrophorus quadrimaculatus (A. Matthews, 1887)
Nicrophorus quadripunctatus (Kraatz, 1877)
Nicrophorus reichardti (Kieseritzky, 1930)
Nicrophorus reticulatus Sikes & Madge, 2006
Nicrophorus satanas (Reitter, 1893)
Nicrophorus sausai  Růžićka, Háva & Schneider, 2000
Nicrophorus sayi (Laporte de Castelnau, 1840)
Nicrophorus schawalleri Sikes & Madge, 2006
Nicrophorus scrutator (E. Blanchard, 1842)
Nicrophorus semenowi (Reitter, 1887)
Nicrophorus sepulchralis (Heer, 1841)
Nicrophorus sepultor Charpentier, 1825
Nicrophorus sinensis Ji & Yun, 2013
Nicrophorus smefarka Háva, Schneider & Růžićka, 1999
Nicrophorus tenuipes (Lewis, 1887)
Nicrophorus tomentosus (Weber, 1801)
Nicrophorus trumboi Sikes & Madge, 2006
Nicrophorus ussuriensis (Portevin, 1923)
Nicrophorus validus (Portevin, 1920)
Nicrophorus vestigator Herschel, 1807


== Referanser ==


== Kilder ==
Tree of Life
Fauna Europaea Web Service Version 2.4 (2011) Utbredelsesdatabase for europeiske dyr


== Eksterne lenker ==
(en) Nicrophorus i Encyclopedia of Life 
(en) Nicrophorus i Global Biodiversity Information Facility 
(no) Nicrophorus hos Artsdatabanken 
(sv) Nicrophorus hos Dyntaxa 
(en) Nicrophorus hos Fauna Europaea 
(en) Nicrophorus hos Fossilworks 
(en) Nicrophorus hos ITIS 
(en) Nicrophorus hos NCBI 
(en) Kategori:Nicrophorus – bilder, video eller lyd på Wikimedia Commons 
(en) Nicrophorus – galleri av bilder, video eller lyd på Wikimedia Commons 
Nicrophorus – detaljert informasjon på Wikispecies